Afrikaanse humor jou yster – Quotes and Jokes
Afrikaanse humor jou yster
Afrikaanse humor jou yster!
Gister het ek by ‘n robot stilgehou waar ‘n man gestaan het met ‘n kartonbord wat lees “help, no job.… Omgee sonder grense | News24
Omgee sonder grense
EEN van die groot morele en kulturele brandpunte die vorige eeu was dié van rasse-identiteit. Dit lyk of die hele kwessie in ons land tans weer op die voorgrond is. Die wêreld het hul rug gekeer op die uitwissing van miljoene Jode tydens die Tweede Wêreldoorlog. Apartheid was ‘n vloekwoord in internasionale kringe, en is afgeskaf. Baie het verander en tog het baie dieselfde gebly. Die uitdaging bly steeds om alle mense met respek te behandel, ongegag hul kleur, ras of voorkoms. Matteus 15:21-28 speel hom af in ‘n konteks waarin daar spanning was tussen Jode en nie-Jode.
Jesus bevind Hom in die gebiede van Tirus en Sidon, heidense gebied. As mens die verhaal lees sien jy dat ‘n Kanaänitiese vrou Jesus nader om haar dogter te help wat in die mag van die Bose was. Aanvanklik wys Jesus haar versoek af, en sê dat die verlore skape van Israel voorrang geniet in Sy bediening. Die redding van die wêreld sou eers deur Israel loop.
Hierdie vrou volhard egter in haar versoek al is die deur na God toe skynbaar vir haar toegesluit. Hierdie verhaal sou die Jode tot stilstand geruk het. Jesus is bereid om Sy sending te wysig ter wille van een enkele heidense vrou se smeekbede. Hy gee ag op haar noodkreet, al sou Hy eers later Sy dissipels die wêrld instuur. Hier sien ons iets van God se omgee wat nie grense ken nie. Wanneer Jesus dan uit die dood opstaan, stuur Hy Sy volgelinge om sy deernis en reddende genade aan die hele wêreld te verkondig.
God se kinders kan nie anders as hulle Here maak nie. In ‘n land waar rasse spanning hier en daar neig om hand uit te ruk, sal hulle moet demonstreer dat hulle anders is. Hulle deernis is die van die Gekruisigde wat alle mense met waardigheid, begrip en respek behandel het, deur na hulle noodkrete te luister. Sal ons in die dae waar rassespanning weer kop uitsteek, bereid wees om ten spyte van mensgemaakte grense, na ander stemme te luister as die van ons eie, en omgee soos Jesus Christus?